# A Nightmare On Elm Street

### Fra Wikipedia, den frie encyklopædi

Du har nye beskeder (forskel fra næstsidste redigering).

A Nightmare On Elm Street (dansk titel: Morderisk Mareridt eller blot Mareridt på Elm Street) er en serie af horrorfilm som specielt havde sin store succes i 1980'erne. Serien har taget sit navn fra den første film i serien, A Nightmare On Elm Street, som blev udgivet i 1984, skrevet og instrueret af Wes Craven. Den centrale figur i alle filmene er den fiktive seriemorder Freddy Krueger, spillet af Robert Englund i alle filmene. Freddy Krueger blev sigtet for alle hans mord, og kom i retten, men blev frifundet. Derefter opsøgte en flok forældre til de dræbte hans gemmested og brændte ham og hans hus ned til grunden. Efter nedbrændingen lavet Freddy en pagt med ”drømme herren”, så Freddy er blevet skænket den specielle evne at kunne angribe folk i deres drømme og mareridt, hvilket han gør på voldelige og blodige måder. Hvad end der sker med folk i deres drømme, sker med dem i virkeligheden. Før Freddy blev dræbt, havde han fremstillet et specialet håndvåben, 10 cm lange knive på en handske, som han bruger til at dræbe de unge teenagers med.

Noget af seriens stærke virkning på seeren kan have noget at gøre med dens alternative morder. Til forskel fra en 'simpel' morder som eksisterer rigtigt, så kan Freddy Krueger i teorien angribe og dræbe alle fordi han eksisterer i drømme. Filmene udspiller sig hovedsageligt i en lille by, Springwood, og netop navnet Springwood menes at være en hentydning til bynavnet Springfield, som er et meget anvendt bynavn i USA, hvilket minder seeren om at det her kunne være en hvilken som helst lille by. Som Krueger også selv siger i filmen Freddy's Dead: The Final Nightmare (1991) "Every town has an Elm Street." (oversat til dansk: "Alle byer har en Elm Street")

## [redigér] Film med Freddy

I den originale serie med navnet A Nightmare on Elmstreet er der 5 film, herefter fulgte 2 film i serien med henholdsvist titlerne Freddy's Dead (1991) og Wes Cravens: New Nightmare (1994). Freddy Death indeholder en lang scene som er filmet i 3D, 3D scenen blev ikke vist i biografen, men er udgivet på DVD, hvor man får 2 sæt 3D-briller. Derudover optræder Freddy Krueger også i filmen Freddy Vs. Jason (2003) hvor Freddy Krueger står over for morderen fra filmene Fredag den 13. (1980), Jason Voorhees. Der blev også lavet en tv-serie med Freddy som vært, hvor han præsenterer forskellige korte novellefilm, alle med det gennemgående mareridt tema, dog uden Freddy som hovedperson. Serien hed "Freddy's Nightmares" (1988). A nightmare on Elm Street: Real Nightmares (2006) en serie som køre på CBS i USA, med Freddy Krueger som host. Folk har skrevet deres mareridt og CBS fremstiller dem, så de kan overvinde deres værste frygt.

A Nightmare on Elmstreet (1984)
A Nightmare on Elmstreet 2: Freddy's Revenge (1985)
A Nightmare on Elm Street 3: Dream Warriors (1987)
A Nightmare on Elm Street 4: The Dream Master (1988)
A Nightmare on Elm Street 5: The Dream Child (1989)
Freddy's Dead: The Final Nightmare (1991)
Wes Craven's: New Nightmare (1994)
Freddy Vs. Jason (2003)
Freddy's Nightmares (løb originalt fra 9 oktober (1988) til 11 marts (1990) med 44 afsnit

## [redigér] Andre medier

Filmene blev i 1980'erne anset som kult, og bliver det stadig den dag idag. Derfor blev der produceret et utal af forskellige produkter med A Nightmare on Elm Street og Freddy Krueger som lokkemad, uden at filmen som sådan havde noget at gøre med det egentlige produkt. Herunder kan der bl.a. nævnes tegneserier, novellebøger, soundtracks fra filmene og videospil (til både Commodore 64 og Nintendo Entertainment System).

Hentet fra "http://da.wikipedia.org../../../a/_/n/A_Nightmare_On_Elm_Street_0f2b.html"

Kategori: Gyserfilm

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Français
- Italiano
- עברית
- Nederlands
- Polski
- Svenska
- Русский